Ariketa fisikoak osasunean dituen onurak: zein, zenbat, nola eta noiz? I. Oinarriak - Zientzia Kaiera\nEgun edonork ziurtatuko luke ariketa fisikoa osasunarentzat onuragarria dela. Uste honek gero eta oinarri zientifiko handiagoa du bere alde. Adibidez, zientzialariek frogatu dute ariketa fisiko gehiago egiten dutenen, eta batez ere sasoi fisiko hobea dutenen biziraupena, sedentarioena eta sasoi fisiko okerragoa dutenena baino luzeagoa dela. Alabaina, helburu jakinak lortzeko gomendagarriena den ariketa mota, denbora, maiztasuna eta intentsitatea zehazteko galdetzen badigute, zalantzak izango ditugu.\nArtikulu-sorta honetan galdera hauei erantzuna ematen saiatuko gara. Artikuluak irakurri ahala, agian dena oso korapilatsua dela irudituko zaigu baina bukaeran ia denentzat egokiak diren aholkuak emango ditugu.\nOnurekin hasi aurretik, lehen sarrera honetan kontzeptu batzuk azalduko ditugu. Hasteko sinonimotzat ditugun bi kontzeptuen definizioa emango dugu.\nJarduera Fisikoa. Gihar-uzkurketak eragindako edozein mugimendu, planifikatua edo planifikatu gabea. Erosketak egitea, mendian ibiltzea, edo baratzean lanean aritzea sartuko lirateke kontzeptu honen barruan.\nAriketa Fisikoa. Modu planifikatuan eta helburu jakin batzuekin egindako jarduera fisikoa da. Kirolari baten entrenamendua edo argaltzeko asmoz egunero oinez ibiltzea dira ariketa fisikoaren adibideetako batzuk.\nEnergia lortzeko nagusiki erabiltzen duten bide metabolikoaren arabera, jarduera fisikoak bi talde handitan sailka daitezke.\nJarduera anaerobikoak. Energia nagusiki giharrean bertan dauden substratuetatik lortzen da, oxigenoa erabili gabe. Horrela egin daitezkeen jarduerak oso intentsuak izan daitezke, baina oso laburrak (atsedenik hartu ezean minutu bat baino gutxiago). Abiadura eta indar-ariketa gehienak sar genitzake talde honen barruan. Garai batean uste zen ariketa anaerobikoek ez zietela osasunari gehiegi eragiten, baina egun ikusi da giharren indarrak osasuna mantentzeko garrantzia baduela. Indar-jarduerak uzkurketa maximo batean egin daitekeen indarraren portzentaje bezala adierazten dira. Garatu nahi den indarraren arabera ariketaren errepikapenak eta maximoarekiko egin behar den portzentajea aldagarriak dira\nJarduera aerobikoak. Energia lortzeko, elikaduratik hartutako substratuak (batez ere gluzidoak eta gantzak) oxigenoa erabiliz oxidatzen dira. Jarduera hauek tarte luzeagoan egin daitezke (minutu batzuetatik ordu askotara), baina ez dira anaerobikoak bezain intentsuak izaten. Oinez edo bizikletaz ibiltzea eta igeri edo korrika poliki aritzea gizaki gehienentzat jarduera aerobikoak dira. Jarduera hauek intentsitate altuetan edo denbora luzez egiteko gaitasuna bihotz eta biriken funtzionalitateari lotuta dago. Horregatik, gaitasun aerobiko ona dutenek bihotz-arnaseko sasoia dutela esaten da.\nJarduera fisiko aerobikoaren intentsitatea neurtzen\nAtsedeneko metabolismoaren handitzea. Atsedeneko metabolismoari 1 MET unitatea ematen zaio. Jarduera batek metabolismoa N aldiz handitzen badu, bere intentsitatea N MET izango da. Jarduera askoren MET kopurua zehazteko taulak daude. Unitate hau bihotz-arnaseko sasoia neurtzeko ere erabil daiteke eta sasoi hobea dutenek bere atsedeneko metabolismoa aerobikoki gehiago handitu dezakete. Hau da, MET gehiago lor dezakete. Adibidez, estimatzen da Miguel Indurainek, bere atsedeneko metabolismoa 20 aldiz igo zuela mundu mailako ordu beteko errekorra marka ezarri zuenean. Aldiz, gutako gehienok nekez handituko genuke gure metabolismoa 7-8 aldiz ordu betean.\nBihotz- maiztasuna. MET berak dituen jarduera batek ez du eragin bera sortzen bihotz-arnaseko sasoi desberdina duten gizakiengan. Horregatik, beste parametro batzuk behar dira jarduera batek gizaki batean eragiten duen barne intentsitatea neurtzeko. Bihotz-maiztasuna da parametrorik erabiliena. Norberaren maximoaren portzentajeetan ematea egokiagoa da jardueren intentsitatea taupaden balio absolutuan ematea baino. Adibidez, gizaki baten maximoa 200 taupada badira, %75eko ariketa bat 150 taupadatan egingo da. Esan beharra dago bihotz-taupada maximoak aldakorrak direla gizakiz gizaki; hala ere, maximo hori jaisten duen farmakorik hartzen ez bada, adina da bere balioak gehien baldintzatzen dituen parametroa. Osasunari lotutako ariketari begira, gizaki baten bihotz-maiztasun maximo teorikoa estima daiteke 220ri adina (urteetan) kenduz.\nAireztapena. Laborategiko probetan oso zehazki neurdaiteke. Baina zehaztasun handirik gabeko era batera ere estima dezakegu intentsitatea, ariketak eragiten dituen arnasa-zailtasunari erreparatuz. Hitz egiteko zailtasuna/erraztasuna parametro nahiko erabilgarria da.\nHauetako edozein metodo erabilita, jarduerak honako taldeetan sailkatu daitezke.\nJarduera fisiko aerobikoen sailkapena\nJarduera arinak. Bizitzan egin ohi ditugun mugimenduak, intentsitatea <3 MET dutenak. Bihotz taupaden eta biriken aireztapena asko aldatu gabe egiten dira.\nJarduera ertainak. Taupadak eta aireztapena handitzen dira, baina behin maila bat lortuta jardueran zehar ez dira asko aldatzen. Horregatik, ariketa hauetan hitz egitea ez da zaila. Bihotzeko taupadak 110-140 artean egon daitezke, bihotz-maiztasun maximoaren %60-70 inguru. Adina aurrera joan ahala, taupaden tartea baxuagoa izango da. Jarduera ertainetan atsedeneko metabolismoa 3 eta 6 MET bitartekoa da.\nJarduera kementsuak. Taupadak eta aireztapena nabariki igotzen dira eta jarduera aurrera joan ahala, aireztapena gora doa. Horregatik, hitz egitea gero eta zailagoa gertatzen zaigu. Bihotzeko taupadak 140 eta 170 artean egongo dira, beti ere lehen adinari buruz esan duguna kontuan hartuz. Jarduera kementsuetan metabolismoa 6 MET baino handiagoa da.\nBehin kontzeptu hauek argituta, datozen artikuluetan ariketaren onurak ondo frogatua dauden sistema edo egoeretan aztertuko ditugu, sistema bakoitzean onurak lortzeko egin behar den ariketa mota zehaztuz. Sistemak honako hauek izango dira: bihotz eta odol-hodiak, gorputzeko gantza eta gizentasuna,sistema muskulu eskeletikoa, diabetesa, arnasketa, psikologia eta gaitz psikiatrikoak eta minbizia. Azken atalean, gomendio orokorrak emango ditugu.\nDarren E.R. Warburton, Crystal Whitney Nicol, Shannon S.D. Bredin (2006): “Health benefits of physical activity: the evidence” CMAJ 174 (6): 801-809.\nJon Irazusta Astiazaran, (@irazusta_jon) Fisiologiako Katedraduna eta UPV/EHUko Fisiologiako irakaslea da.\nArgitalpen-data: 2014/02/13 · Atala: #KZJaia, Dibulgazioa\nOso interesgarria benetan. Erabilgarria, argia eta oso didaktikoa.\noso interesgarria, hurrengoa irakurtzeko irrikan, noizko hurrengoa?\n14 otsaila, 2014\nMILA ESKER JON, OSO ARTIKULU ONA ETA OSO GARBI AZALDUTA DENA, ZORIONAK!\nAriketa fisikoak osasunean dituen onurak: zein,…\n[…] Jon Irazusta Egun edonork ziurtatuko luke ariketa fisikoa osasunarentzat onuragarria dela. Uste honek gero eta oinarri zientifiko handiagoa du bere alde. Adibidez, zientzialariek frogatu dute ariketa fisiko gehiago egiten […]\n[…] Xe (Z=54): “Ariketa fisikoak osasunean dituen onurak: zein, zenbat, nola eta noiz? I. Oinarriak“. Ariketa fisikoa pertsonen osasunean orokorrean duen eragina positiboa dela garbi dugu. […]\n[…] *Ariketen intentsitateari buruzko informazio gehiago, lehenengo artikuluan. […]\nAriketa Fisikoak osasunean dituen onurak: zein, zenbat nola eta noiz? III. Gorputzaren osaera eta pisuaren kontrola | #KZJaia | Zientzia Kaiera\n13 maiatza, 2014\n[…] Jardueren intentsitateari buruzko azalpenak hemen […]\nDozena erdi ariketa 2017ko udarako (1): Lau zifrako zenbakiaren bila – Zientzia Kaiera\n3 abuztua, 2017\n[…] fisikoa egitea osasungarria dela esaten digute behin eta berriro. Fisikoa bakarrik ez, buruari eragitea ere onuragarria da. Nagiak atera eta aurten ere, […]\nDozena erdi ariketa 2017ko udarako (2): Fitxen balio altuena – Zientzia Kaiera\n10 abuztua, 2017\nDozena erdi ariketa 2017ko udarako (3): Saskibaloi txapelduna – Zientzia Kaiera\nDozena erdi ariketa 2017ko udarako (4): Lorategiaren neurriak – Zientzia Kaiera\n24 abuztua, 2017\nDozena erdi ariketa 2017ko udarako (6): Balio bereko triangeluak – Zientzia Kaiera\nAriketa fisikoak osasunean dituen onurak (Oinarriak) • ZUZEU\n[…] Jon Irazusta EHUko fisiologia irakasleak Zientzian Kaieran: […]\nAriketa fisikoak osasunean dituen onurak (Bihotz eta odol-hodien sistema) • ZUZEU\nAriketa fisikoak osasunean dituen onurak (Gorputzaren osaera eta pisuaren kontrola) • ZUZEU\n3 abendua, 2017\n[…] Susana Gil eta Jon Irazusta EHUko fisiologia irakasleak Zientzian Kaieran: […]\n10 abendua, 2017\n[…] Jon Irazusta EHUko fisiologia irakasleak eta Jon Torres-Undak Zientzian Kaieran: […]\nDozena erdi ariketa 2018ko udarako (2): Osatu karratua – Zientzia Kaiera\nDozena erdi ariketa 2018ko udarako (3): 11ren multiploa den zenbakia lortu nahian – Zientzia Kaiera\nDozena erdi ariketa 2018ko udarako (4): Zein da zirkulu txikiaren azalera? – Zientzia Kaiera\n22 abuztua, 2018\nDozena erdi ariketa 2018ko udarako (5): Kirol-klub bateko bazkideak sailkatzen – Zientzia Kaiera\nDozena erdi ariketa 2018ko udarako (6): Zein da laukiaren azalera? – Zientzia Kaiera\nDozena erdi ariketa 2019ko udarako (1): Karta-jokoa – Zientzia Kaiera\nDozena erdi ariketa 2019ko udarako (2): Zifren bila – Zientzia Kaiera\nDozena erdi ariketa 2019ko udarako (3): Erradioaren bila – Zientzia Kaiera\nDozena erdi ariketa 2019ko udarako (4): Posizioaren bila – Zientzia Kaiera\n26 abuztua, 2019\nDozena erdi ariketa 2019ko udarako (5): Korda neurtzen – Zientzia Kaiera\nDozena erdi ariketa 2019ko udarako (6): Luzeren bila – Zientzia Kaiera\nDozena erdi ariketa 2020ko udarako (1): Diru-trukea – Zientzia Kaiera\nDozena erdi ariketa 2020ko udarako (2): Kartak ordenatu – Zientzia Kaiera\nDozena erdi ariketa 2020ko udarako (3): Triangeluaren azalera – Zientzia Kaiera\nDozena erdi ariketa 2020ko udarako (4): Zatitzaileak – Zientzia Kaiera\n17 abuztua, 2020\nDozena erdi ariketa 2020ko udarako (5): Zirkuluaren azalera – Zientzia Kaiera\n24 abuztua, 2020\nDozena erdi ariketa 2020ko udarako (6): Karratu perfektuak – Zientzia Kaiera\n[…] fisikoa egitea osasungarria dela esaten digute behineta berriro. Fisikoa bakarrik ez, buruari eragitea ere onuragarria da. Nagiak atera eta aurten ere, […]\nAna Rodriguez-Larrad: “Gure osasun fisikoa, afektiboa eta kognitiboa oso lotuta daude, elkarrekintza estu batean” #Zientzialari (145) – Zientzia Kaiera\n[…] fisikoak osasunean eragiten du. Izan ere, bizitzan zehar egiten ditugun mugimenduek eragina dute gure osasun fisiko, kognitibo eta […]\nSaihestu, ahal baduzu, aulkia eta sofa – Zientzia Kaiera\n[…] minbiziak izateko probabilitatea handiagoa da jarduera fisikorik egiten ez duten pertsonen artean. Jarduera fisikorik eza, beraz, heriotza goiztiar batzuen eragilea da; hori modu esanguratsuan murriztuko balitz, […]\nSaihestu, ahal baduzu, aulkia eta sofa | EIBZko liburutegia\n24 urtarrila, 2021\nJarduera fisikoak gaixotasunen prebentzioan daukan garrantzia – Zientzia Kaiera\n[…] ikerketa batek berretsi egin du zein onuragarria den jarduera fisikoa gaixo kronikoentzat. Irantzu Ibañez Lasurtegi, UPV/EHUko Hezkuntza eta Kirol Fakultateko […]\nLanera pedalei eraginez joateak bizi asko salba ditzake – Zientzia Kaiera\n[…] honetako ondorioez gain, jarduera fisikoak osasunean dituen onurak baieztatu dituzten beste ikerketa batzuetan lortutakoekin bat datoz. Eta, zehazki, minbiziren […]\nDozena erdi ariketa 2021ko udarako (1): Prezioak txanponekin – Zientzia Kaiera\n4 abuztua, 2021\nDozena erdi ariketa 2021ko udarako (2): Laukiaren azalera – Zientzia Kaiera\nDozena erdi ariketa 2021eko udarako (3): Triangelu koloredunak – Zientzia Kaiera\n18 abuztua, 2021\nDozena erdi ariketa 2021eko udarako (4): Auto ibilbidea – Zientzia Kaiera\nDozena erdi ariketa 2021eko udarako (5): Perimetroaren bila – Zientzia Kaiera\nDozena erdi ariketa 2021eko udarako (6): Zatitzen, zatitzen – Zientzia Kaiera


DROGAK, GAZTETXEAK ETA BORROKA KOMUNITATEA: Kolaborazioa – ITAIA\nPosted on 2019 ekaina 09 2019 uztaila 15 by ITAIA\nItaiako kideek jaialdi kapitalistaren eta militantzia ereduaren inguruan gogoeta egiteko eskatu didate. Gaia konplexuegia da artikulu labur batean lantzeko, baina zertzelada batzuk ematen ahaleginduko naiz, eztabaida kolektibo bat emateko gako garrantzitsuenak mahaigaineratuz. Eztabaida serioa hastea lehentasunezkoa dela uste dut, auzi honek dituen ondorio politikoak epe motz zein luzera oso handiak dira eta. Premia hori bi arlotan islatzen da: batetik, gaztetxe edota bestelako gune sozialen aktibitate gehienak lotura zuzena du parranda eta bestelako jaialdiak antolatzearekin, horrek suposatzen duen guztiarekin; bestetik, ez dugu gaitasunik droga kontsumoak militantzian duen eraginaz behar bezala hausnartu eta neurriak hartzeko. Militantzia ereduaz eta diziplinaz maiz hitz egiten badugu ere, desfaserako joera agerikoa da militanteon artean ere. Hausnarketak hiru atal nagusi izango ditu: kokapen orokorra, alternatiba birpentsatzearen beharra eta militantzia eredua. Borroka komunitate sendo eta osasuntsua eraikitzea datozen urteetako premiazko eginkizun politikoa dela uste dut, eta bide horretan ekarpena egiteko helburuarekin idatzi ditut lerrook.\nGaur egungo gehiegizko droga kontsumoa patologia sozial bihurtu da, eta horrek harreman zuzena du gure klase kondizioarekin, geroago azalduko dudan bezala. Diruaren bidez dena lortu dezakegula sinetsita dugun arren, egoera ona izatetik oso urrun dagoela argi geratzen da. Datuak oso esanguratsuak dira: 229 pertsonak egin zuen bere buruaz beste Hego Euskal Herrian 2018. urtean, ludopata kopurua eta apustu etxeen kopurua esponentzialki ari da igotzen, eta alkoholaren zein mota guztietako droga ilegalen kontsumoa azken txokoraino zabalduta dago. Kontsumo eta praktika asko guztiz normalizatuta daude gaur egun, eta aspaldiko mamuak berriro ere agertzen hasiak dira, Iruñerrian heroinaren agerpenarekin, esate baterako.\nMartxoaren 31n Itaian argitaraturiko artikulua (“Gizartearen biolentziaz, jai giroaz eta hipersexualizazioaz”) abiapuntu ezin hobea iruditzen zait bizi dugun egoerak droga kontsumoarekin duen lotura azaltzeko. Desjabetu kondizioak, hau da, gure bizitzaren gaineko kontrol ezak, harremanen izaera indibidualista eta lehiakorra determinatzen du, eta horrek bi ondorio dakartza: izaki sozial orori beharrezko zaion estimuaren etengabeko bilaketa frustratua, eta isolamendu kolektiboa. Afektuaren bilaketa horretan, norgehiagokan, ordezkagarritasunean eta truke-baliopean oinarritzen diren gure arteko harremanak eta gure xedeak lortzeko gaitasun faltak frustrazioa eragiten digu.\nGizarte bakoitzak harreman forma espezifikoak garatzen ditu, gaixotzeko modu ezberdinak, elikadura ohitura ezberdinak, eta baita droga kontsumo eta helburu ezberdinak ere. Substantzia horiek gure inguruan daude jaiotzen garenetik, forma eta kontsumitzeko modua garai ezberdinen arabera aldatzen den arren. Afera, ordea, ez da zein substantzia kontsumitzen dugun, zergatik kontsumitzen dugun baizik. Horretarako, ezinbestekoa izango da garaian garaiko erabilera sozial, terapeutiko edota erlijioso ezberdinak aztertzea. Zentzu horretan, garrantzitsua izango da drogaren inguruan egiten ditugun eztabaidetan paradigma aldatzea. Egunerokoan, substantzia bat bestea baino hobea den eztabaidatzen dugu, zein efektu dituen, zein kantitatetan hartu behar dugun, zenbateko maiztasunarekin, ona edo txarra den, gogorra edo biguna den, ondo edo gaizki ikusia dagoen, kide batek droga ilegalak kontsumitzen dituen ala ez… Orokorrean, ondo/gaizki dikotomiaren baitan aritzen gara, eta ondorioak oso eskasak izaten dira gehienetan, bi kontzeptu horiek ez baitira gai errealitate konplexu hau deskribatzeko.\nSubstantzia bakoitzak dituen ondorioak aztertzeko testuinguru kulturala aztertzea ezinbestekoa da, eta horrek kontsumoaren zergatiak aztertzera garamatza. Azterketa hori ezin dugu, ordea, norbanakoaren ikuspegitik egin, komunitatearen ikuspegitik baizik. Ez da berdina koka hostoa murtxikatzea altitudeari aurre egiteko, kafea hartzea bilera batera joateko, garagardoa edatea lagunekin ondo pasatzeko, mongiak hartzea kanta bat konposatzeko edo morfina hartzea minbiziak eragin digun mina arintzeko. Gaur egun dagoen medikalizaziorako joera ikaragarria alde batera utzita, garrantzitsua da gehiegizko droga kontsumoaren helburuak aztertzea.\nGehien kontsumitzen diren substantziak kafea, alkohola eta tabakoa dira, ordena horretan, eta uste dut nahiko esanguratsua dela, gizarteak inposatzen dizkigun bizi erritmoen isla delako. Ikasketek, soldatapeko lanak edota bestelako eginbeharrek exigitzen duten eguneroko erritmo nekezari eusteko, kafea bezalako estimulatzaileen kontsumoa ikaragarri errotua dago. Beste herrialde batzuetan beste substantzia batzuk kontsumitzen dituzte eta egitura kulturalean guztiz barneratuta daude, matea Hego Amerikan, esaterako. Eduki dezakeen konnotazio sozialaz harago, nabarmena da kontsumo modu horrek funtzio argia betetzen duela lan indarraren esplotazioa muturrera eramateko, jasangaitza den erritmoa eramatea normalizatu baita, menpekotasuna garatzearen truke bada ere\nAlkohola ere gure kulturan guztiz barneratua dagoen substantzia da, eta beste hamaika substantzia ilegalekin batera, aisialdiaren parte handi bat horiek kontsumitzen pasatzen dugu. Aurrekoen funtzioa estimulatzailea zen bezala, oso modu orokorrean azalduta, alkoholaren kontsumoaren helburua inhibitzailea eta soziala da. Egunerokoan hartzen ditugun pote “sozialez” aparte, orokorrean alkohola errealitatearen pertzeptzioa aldatu eta harremantzen laguntzeko kontsumitzen dugu. Bizi dugun egoera jasangaitza, asteroko errutina amaigabea, militantziak sortzen dizkigun kezkak… kanalizatzeko kontsumora jotzen dugu, errealitate honek gure kontzientzia modu basatian alteratzeko beharra sortzen baitu. Gehiegizko kontsumo hori, gainera, bakardade absolutuan egiten dugu, inongo komunitateren parte izan ez, eta jende multzo bateko ustezko kide izatearen esperantzan\nEztabaidarako puntu bezala Aitor Aspururen (2014) gogoeta mahaigaineratu nahiko nuke: “Aurreko gizarteen eta oraingoaren arteko ezberdintasuna da orain droga kontsumoa ez dela sozialki erabilgarria. Izan ere, ez da komunitaterik existitzen, merkantzien erreinuak suntsitu du eta. Antzina droga kontsumoak eta horri loturiko ohiturek normaltasunarekin apurketa suposatzen zuten eta komunitatearen interesekin estuki lotuta zeuden; komunitatea iraunaraztea eta martxa ona inplikatzen zuten. Gaur egungo toxikoen kontsumoa, ordea, kontsumismo orokorraren logikaren baitan gertatzen da. Ez dago apurketarik, ezpada dinamika kapitalistaren eta erlojuaren ordenaren inposizioaren jarraikortasuna! Lan egunak produkzioari eta gure suntsipenaren kudeaketari eskaintzen dizkiogu, eta asteburua ihesbiderako espazioa da, dinamikara berriro bueltatu ahal izateko”. Militanteok ere ez gara horretaz libratzen, eta zurrunbilo horretan murgiltzen gara.\nKontsumo arduratsua, kontsumo kontzientea edota kontsumoaren autogestioa planteatzen dutenen aurka, uste dut ezinezkoa dela gaur egun droga modu osasuntsuan kontsumitzea, kontsumoaren helburuak errealitate krudelak determinatzen dituelako. Esplotazio eta zapalkuntzan oinarrituriko gizarte batean, ez dago ongizate posiblerik, eta alternatiba posible bakarra gizarte horren suntsipenetik etorriko da, zaintza, elkartasuna eta bitarteko produktiboen jabetza komunean oinarrituko dena. Droga kontsumoaren gaineko eztabaida perspektiba horretatik soilik aztertu daitekeela uste dut, bestela, aterabide indibidual edota partzialez ariko ginateke etengabe.\nJAI EREDU ALTERNATIBOA EDO JAI EREDUARI ALTERNATIBA?\nSarreran aipatu bezala, beren burua antikapitalistatzat duten eragile eta mugimendu askoren urteko plangintzak jaialdi eta aisialdi eskaintza alternatiboetan oinarritzen dira. Sortzen diren proiektu asko oso interesgarriak dira eta potentzial ikaragarria dutela uste dut. Arazoa, ordea, tresna eta helburua nahasten direnean topatzen dugu. Proiektu askorekin gertatzen den bezala, jaialdi alternatiboekin edota txoznaguneekin berdina gertatzen zaigu. Borroka komunitatea sendotu, harreman osasuntsuak eraiki eta kasuan kasu proiektu politiko bat finantzatzeko tresna izatetik, bere baitan helburu bihurtu diren jaialdiak antolatzera pasa gara. Gaztetxe askoren egitarauetan pintxo/pizza poteak (nola ez), gazte egunak, kontzertuak, jam sessionak, elkartasun parrandak… noiznahi ditugu, baina zein da horren guztiaren helburua? Orokorrean jendea erakartzea eta dirua ateratzea izaten dira helburuak, baina askotan ez bata eta ez bestea ez ditugu lortzen. Izan gu bakarrik agertzen garelako, edo izan jendea soilik kontzertuetara agertzen delako, baina helburuak ez dira betetzen. Are gehiago, gure militantziak horrelako dinamiken prestaketan inbertitzen du bere gogo eta indarra, gero proiektu politikoa martxan jarri ahal izateko denborarik eduki gabe. Ondo pentsatu beharko genuke lehentasunak zein diren, eta horren arabera jardun. Dirua ateratzea lehentasunezkoa da, baina irtenbideak badaude (donazioa edota lana kasu), eta ezin dugu aitzaki horren pean egunero jardun. Gehienetan, lortzen den dirua parranda handiagoa edota talde potenteagoak ekartzeko izaten da, gainera. Hortaz, gure alternatibek alternatibotik gutxi dute, guk antolaturiko jaialdietako asko eta asko jaialdi kapitalista globalaren osagarri perfektua bihurtu baitira.\nTresna eta helburua ondo bereiztea komeni dela aipatu dut lehen, eta horren adibide interesgarria iruditzen zait Black Panther Party-koek 60-70 hamarkadetan aurrera eramandako “komunitatearen biziraupenerako programen” (Community Survival Programms) proiektua. Langile klasearen bizi baldintza materialak landu eta autoantolaketa eta klase elkartasunean oinarrituriko praktiken eredu argia da. Hamaika proiektu jarri zituzten martxan: umeentzako doako gosariak, kartzeletara bisitan joateko autobusak, doako dentistak, doako ospitaleak, herri eskolak, anemiarako ikerketa proiektuak, egunkaria…\nDrogen gaiari dagokionez, trapitxeroak eta polizia haien auzoetatik botatzeko patrullak jarri zituzten martxan, eta klase autodefentsaren adibide argia eman zuten. Bestalde, haien alderdiaren, Black Panther Party, barne araudian militanteek drogarekin izan beharreko harremana zehazten zuten puntuak definitu zituzten, baita neurri zorrotzak hartu ere.\nHuey P. Newton Black Pantherseko lider eta teoriko garrantzitsuak honela zioen: “Konturatu gara, herritarrek kontzientzia-maila lor dezaten, beharrezkoa dela biziraupen-beharrak asetzeko programa batzuk garatzea, haiei eguneroko beharrak asetzen lagunduko dietenak. Programa horiek guztiak komunitatearen behar sakonak asetzen dituzte, baina ez dira gure arazoen konponbide. Horregatik, biziraupen-programa deitzen diegu, iraultza hasi bitarteko biziraupenari egiten baitiote erreferentzia. Gure ustez, Black Panther Party Biziraupen Programa txalupa batean itsasoan noraezean dabilen marinel baten biziraupen-kita da. Egoera horri eusten laguntzen dio, bertatik guztiz irten bitartean…”.\nAdibide gehiago jarri genitzake, baina lan filosofia orokorra ulertzea da helburua. Borroka komunitatea sendotzea lehentasunezko helburu izanda, lehentasuna klase kontzientzia zabaltzea da, baldintza materialak aldatuz eta elkartasuna antolatuz. Hori esanda, ospakizun eredu politikoa birpentsatzea ezinbestekoa dela uste dut. Ospakizun eredu sozialistak izan dezakeen potentzial subertsiboa oso handia da eta komunitatea sendotzeko, barne kohesioa indartzeko eta harremanak modu osasuntsuan egiteko tresna oso eraginkorra izan daiteke.\nMILITANTZIA EREDUA ETA BORROKA KOMUNITATEA:\nAurretik aipatutako guztiagatik, drogaren auzia ahalik eta lasterren mahaigaineratu eta eztabaidatu beharrekoa dela uste dut. Azken aldian, elkartasuna, auzolana, autogestioa, zaintza… bezalako terminoen gaineko eztabaida interesgarriak egiten ari gara, eta alor horretan Itaiako kideek egin duzuen lana nabarmentzekoa da. Militantzia ereduaren inguruko zertzelada batzuekin bukatuko dut artikulua, eta gakoa bizitzaren alor guztiak politizatzean datzala esango nuke.\nMilitantzia hautu politikoa da, bizi apustua, eta zentzu horretan militantzia integralaren kontzeptua mahaigaineratu nahi nuke. Esan genezake sarri pertsona berak bi aurpegi dituela: militantea eta bizitza pertsonalekoa. Batzuetan muga oso lausoa izaten da, gure harreman gehienak militantzia ingurukoak direlako, baina hala ere, beti gordetzen dugu “bizitza pertsonalera” bueltatzeko aukera, nolabait esatearren. Espazio formaletan, jarrera eta ohitura batzuk erakusten ditugu, eta espazio formal horietatik kanpo, berriz, beste batzuk, askotan kontraesankorrak eta arriskutsuak izan daitezkeenak. Militantziako hastapenetan oso nabarmena izaten da hori, gure bizitzaren parte handiena “bizitza pertsonala” delarik, eta gutxiengo txiki bat militantziarako tartea. Konpromisoa eta ardurak handituz joan ahala, tartea txikitzen doa eta gure bizimodua aldatuz, pixkanaka. Baina dikotomia hori apurtzera ez gara iristen, eta horrek zama handia sortzen du gugan.\nDikotomia hori apurtzera bidean, ezinbestekoa da gure jokabidearen oinarria izango diren printzipio etiko batzuk planteatzea. Elkartasuna eta zaintza oinarrizko printzipioak dira, eta konpromisoa, diziplina eta beste hamaika balio kolektiboki eztabaidatu behar ditugu, etika komunista egikaritu ahal izateko. Egiten dugun oro, pentsatzen dugun oro, uko egiten diogun gauza oro, proiektu politikoari egiten dion ekarpenaren arabera erabaki beharko genuke, hori delako militatzea, apustu kolektibo bat, askapen proiektu integral baten aldeko hautua. Kontzienteki jardun beharko genuke harremanetan, bileretan, irakurketan, familian, lagun artean, herrian, parrandan, gaztetxean, ikastetxean, harreman afektibo-sexualetan, politikan… bizitza osotasun bat delako. Hori da bizi apustua egitea, ez bilera batera joan eta hura bukatzean bizitza pertsonalera bueltatzea edo horren esperantza izatea.\nHorrekin lotuta, militante eredugarriak heztearen garrantzia azpimarratu nahiko nuke. Jende askoren eredu gara, eta proiektura batu nahi dugun jende potentzial askok gugan jartzen du arreta. Helburua ez da kontraesanik gabeko pertsona perfektua sortzea, ezinezkoa baita gaur egun ditugun baldintzetan kontraesanak gainditzea. Gure esku dagoena, ordea, proiektuari ekarpena egiten dion heinean, aldatzen ahalegintzea eta gure militantzia ahalik eta efizienteena egitea da. Horrek neurri konkretuak hartzea dakar, eta neurri horiek kolektiboan sozializatzea: puntualtasuna, errespetuz aritzea, beti entzun eta laguntzeko prest agertzea, nor bere buruarekin eta inguruarekin kritikoa izatea, isiltzen ikastea, txandak errespetatzea, ez desfasatzea, drogarekin harremana birpentsatzea, segurtasun neurriak betetzea… hamaika dira hartu daitezkeen neurriak, baina xedea argia da: militantzia eraginkortzea eta borroka komunitatea indartzea. Eztabaidarako beste puntu bat droga kontsumoaren abstentzioa litzateke. Gainean dugun lankarga eta eguneroko eginkizun militante pilarekin, drogaren kontsumoak hori eraginkortu egiten duela edo kalte egiten diola uste duzu? Hainbat mugimenduk neurri zorrotzak hartu izan dituzte kontsumo ohiturei dagokionez, FAIkoek esaterako, alkohol eta tabakorik ez zutela hartuko hitza ematen zuten, eta zorrotz betetzeaz arduratzen ziren. Lehen ere aipatu ditut Black Panthers Partyren neurriak. Abstentzioa aukera politiko bat da, eta batzuek plano moral batean kokatu nahi badute ere, kolektiboki eztabaidatu beharreko auzia da.\nBestalde, eta aurrekoarekin estuki lotuta, makina batek nire kontra argudiatuko du droga kontsumoa eta desfasa beharrezko ditugula “gerlariaren atsedenerako” edota militantziak sortzen dizkigun neke eta estresa kanalizatzeko. Soldatapeko lanaren zamaz militanteak ez gara libratzen, eta hasieran aipatu bezala, gure nahi eta beharrak horrek determinatuak dira. Horri lan karga militantea, etsai politiko zein errepresiboen presioa eta abar gehitzen badizkiogu, argi geratzen da militanteak momenturen batean arnasa hartu eta deskonektatzeko beharra duela. Hori ukaezina da, eta kudeatu egin behar da, militantzia osasuntsua egiteko, ditugun baldintzetara egokituz. Horren aurrean bi aukera ikusten ditut nik: hautu indibiduala eta hautu kolektiboa. Hautu indibiduala litzake arestian aipaturiko bizitza pertsonalera bueltatzea, eta tarteka (edo tarteka baino gehiago) gure buruari desfasatu eta dena ahazteko baimena ematea. Zein ondorio ditu horrek ordea? Uste dut Zurrunbiloa artikuluak zer pentsa ematen duela. Askotan ere taldean ateratzen gara, bileran mugikorrik gabe egondako berdinak, etxera joan, mugikorra hartu, kalera irten eta gauza berdinez hitz egiten jarraitzen dugu, inongo diskrezio eta segurtasun neurririk hartu gabe. Elkarrekin egoteko helburuarekin, eta elkar zaintzeko helburuarekin egiten dugu, baina hori al da espazioa? Hori al da modua?\nBigarren aukera hautu kolektiboarena da, eta ditugun arazoen kolektibizazioa du ardatz. Borroka komunitateak tresnak eskaini behar ditu militante orok dituen kezka, beldur, zalantza eta abarrak kudeatzeko, funtsean: zaintzeko. Ez da posible hamaika orduz elkarrekin lanean egon ostean, alde egin eta beste jende batengana jo behar izatea laguntza eske. Hori ere bada gure beharrizanak kolektiboki asetzea. Zentzu horretan, eta lehen aipaturiko deskonexioaren beharrari erreferentzia eginez, uste dut parrandako desfaserako dugun beharra birpentsatu beharko genukeela. Kontzientziaren aldaketa hori gauzatzeko, bide asko daude eta horiek modu kolektibo eta osasuntsuan egin daitezke. Zer egin dezakegu, ordea, aurrez aipaturiko printzipio etikoen baitan gure kontzientzia alteratzeko? Nik ez daukat erantzun perfekturik, baina uste dut egiten duguna kolektiboki egin behar dela, eta gure espazioetan horrelako dinamikak proposatu behar ditugula: jarduera fisikoa kolektiboki praktikatzea, musika autogestionatua egitea, edota elkarri irakastea, auzolana, baratza komunalak… Finean, eguneroko zurrunbilotik ateratzeko jendearekin egotea eta gure lanaren fruituak jasotzea da behar duguna. Maravillas gaztetxean gauetako auzolanak planteatu izan dituzte, parrandari alternatiba gisa, JFKZko talde kritikoak Karrikan! proiektua sortu zuen jarduera fisikoaren eredu autogestionatu gisa, Azpeitian Krisiaren Seme-alabek jantoki komunala martxan jarri dute, elkartasunean oinarritutako espazio berriak sortzera bidean…\nEsperientzia historiko ezberdinak aztertu eta proposamen berritzaileak egin beharrean gaude, printzipio etiko komunistekin koherenteak izango direnak, eta borroka komunitate sendoa eraikitzeko pausuak ematen lagunduko dutenak. Polemika pizteaz haratago, espero dut testuak hausnartzeko balio izana. Amaitzeko, nik landutako testu eta liburu batzuk utziko ditut, gaian sakontzeko interesa izanez gero nora jo jakiteko.\nEkintza zuzena (2010) Txosnas, speed y rokanrol. Hemen eskuragarri: https://www.nodo50.org/ekintza/2007/txosnas-speed-y-rokanrol/\nItaia (2019). Gizartearen biolentziaz, jai giroaz eta hipersexualizazioaz. Hemen eskuragarri: http://itaia.eus/2019/03/31/gizartearen-biolentziaz-jai-giroaz-eta-hipersexualizazioaz/\nAspuru, A. (2014). Drogas, capitalismo y movimientos radicales. Bilbo: DTT Banaketak.\nMartí, O. (2004). Todo lo que quisiste saber sobre la dependencia a las drogas y nunca de atreviste a preguntar. Hondarribia: Hiru argitaletxea.\nThis entry was posted in Kolaborazioak and tagged Jai-eredua. Bookmark the permalink.


Selfie lehiaketako 13 sagardo botilak banatuta\nETA KITTO 2015-10-14 0:00\nSagardo Egunaren inguruan antolatutako selfie lehiaketako argazki irabazlea Mikel Solasek partekatutako lagun taldearena…\nBasatxerri produktoen dastaketan parte hartu nahi dutenek gaurtik aurrera eman beharko dute izena\nETA KITTO 2015-10-13 0:00\nUrriaren 13tik 23ra bitartean eman beharko dute izena Basatxerri produktoen dastaketan parte hartu nahi dutenek. …eta…\nArratsaldean ere etorri gurekin txotx egitera!\nETA KITTO 2015-10-03 0:00\nEguraldia lagun, ederto ibili gara goiz osoan Untzagan, …eta kitto! Euskara Elkarteak antolatutako Sagardo Egunean:…\n2.340 sagardo botilak hustu dira\nArrakastatsua izan da aurten ere …eta kitto! Euskara Elkartearen eskutik Untzaga egun osoa jai-giroz bete duen Sagardo…\nDoaneko sagardo dastaketan parte hartzeko izen-ematea zabalik\nETA KITTO 2015-09-22 0:00\nDatorren asteko eguaztenerako (hilak 30erako) sagardo dastaketa antolatu du …eta kitto! Euskara Elkarteak, urriaren…\nETA KITTO 2015-09-21 0:00\n…eta kitto! Euskara Elkartearen eskutik aurten 22. edizioa beteko duen Sagardo Eguna aurkeztu dute gaur (astelehena,…\nKittonbolia zabalik eta martxa betean, opari mordoa banatzeko prest\nETA KITTO 2015-09-08 0:00\nHamabigarren urtez zabaldu du …eta kitto! Euskara Elkarteak Kittonbolia Arraten, eliza parean. Urtero bezala Kittonbolia…\nAzala eguzkitik nola babestu azaltzeko hitzaldia gaur ...eta kitto!-n\nETA KITTO 2015-06-03 0:00\nGaur (eguaztena, hilak 3) “Nola zaindu azala udan?” hitzaldia emango du Farmalur-eko Zaloa Otaduyk, 19.00etatik aurrera…\nZaloa Otaduy: “Azala babesteko krema bat ematea ezin errazagoa da”\nETA KITTO 2015-05-29 0:00\nFarmalur-eko Zaloa Otaduyk “Nola zaindu azala udan?” hitzaldia emango du datorren asteazkenean (ekainak 3), …eta…\nGaurko dokumental-hitzaldia bertan behera geratu da\nETA KITTO 2015-05-19 0:00\nGaur arratsalderako (martitzenerako, hilak 19rako) …eta kitto! Euskara Elkarteak antolatutako “Zure mugikorrak ezkutatzen…\nETA KITTO 2015-05-14 0:00\n– Zer gertatzen ari da Kongon?Kongon ia 20 urtean ari dira “isilpeko” gerra batean. Gatazkaren erroak…\nGaur banatu dira Ipurterre ipuin-lehiaketako sariak\nETA KITTO 2015-05-13 0:00\nGuar goizean banatu dira XXI. Ipurterre ipuin-lehiaketako sariak, eta aurten ere magiaz beterik etorri zaigu ekitaldia….


Grúas Iru – Traslado y movimiento de maquinaria\nZERBITZUAK ETA MANIOBRAK\nWeb-orrialde jakin batzuetara sartzen zarenean zure ordenagailuan behera kargatzen den fitxategia da cookie-a. Cookie-en bidez, web-orrialde batek, besteak beste, erabiltzaile baten edo horren ekipamenduaren nabigazio-ohiturei buruzko informazioa bildu eta berreskuratzen du eta, horietan dagoen informazioaren eta ekipamendua erabiltzeko moduaren arabera, erabiltzailea ezagutzeko erabil daitezke. Erabiltzailearen nabigatzaileak disko gogorrean egungo saioan bakarrik memorizatzen ditu cookie-ak, oso memoria-espazio txikia erabiliz eta ordenagailuari kalterik egin gabe. Cookie-ek ez dute inolako berariazko informazio pertsonalik, eta horietako gehienak disko gogorretik ezabatzen dira nabigatzailearen saioa bukatzean (saioko cookie-ak direlakoak).\nNabigatzaile gehienek estandar gisa onartzen dituzte cookie-ak eta, horiek kontuan hartu gabe, nabigatzaileek segurtasun-doikuntzetan aldi baterako cookie-ak edo memorizatutakoak baimendu edo eragozten dituzte.\nZure berariazko baimenik gabe – zure nabigatzailean cookie-ak aktibatuz –GRÚAS IRUk cookie-etan ez ditu memorizatutako datuak zure datu pertsonalekin (izena ematean edo erostean eman dizkiguzunak) lotuko.\nZein cookie-motak erabiltzen ditu web-orrialde honek?\n- Cookie teknikoak: web-orrialde, plataforma edo aplikazio batean zehar nabigatzeko edo bertan eskaintzen diren aukerak edo zerbitzuak erabiltzeko aukera ematen diote erabiltzaileari, hala nola, datuen trafikoa eta komunikazioa kontrolatzea, saioa identifikatzea, sarbide mugatuko ataletara sartzea, eskari baten osagaiak gogoraraztea, eskari baten erosketa-prozesua egitea, ekitaldi batean izena emateko edo parte hartzeko eskabidea egitea, nabigazioan zehar segurtasun-elementuak erabiltzea, bideoak edo soinuak zabaltzeko edukiak gordetzea edo sare sozialen bitartez edukiak partekatzea.\n- Pertsonalizatzeko cookie-ak: zerbitzura, irizpide batzuen arabera erabiltzailearen terminalean aurretik zehaztutako ezaugarri orokor batzuekin (hala nola, hizkuntza, zerbitzura sartzeko erabiltzen den nabigatzaile-mota, zerbitzura sartzeko eskualdearen konfigurazioa …) sartzeko aukera ematen diote erabiltzaileari.\n- Azterketarako cookie-ak: geuk nahiz beste batzuek tratatuta, erabiltzaile-kopurua kuantifikatzeko aukera ematen digute, erabiltzaileek eskainitako zerbitzua erabiltzeko moduaren neurketa eta azterketa estatistikoa egiteko. Horretarako, gure web-orrialdean egiten duten nabigazioa aztertzen da, horiei eskaintzen dizkiegun produktu edo zerbitzuen eskaintza hobetzearren.\n- Publizitate-cookie-ak: geuk nahiz beste batzuek tratatuta, web-orrialdeko publizitate-espazioen kudeaketa ahalik eta modurik eraginkorrean kudeatzeko aukera ematen digute. Horretarako, iragarkiaren edukia eskatutako zerbitzuaren edukira edo erabiltzaileak gure web-orrialdez egiten duen erabilerara egokitzen dute. Hori egiteko, erabiltzaileak Internet-en nabigatzerakoan dituen ohiturak aztertu ahal ditugu, horren nabigazio-profilaren araberako publizitatea erakustearren.\n- Jokabidezko publizitate-cookie-ak: editoreak web-orrialde batean, aplikazio batean edo eskatutako zerbitzua ematen duen plataforma batean sartu dituen publizitate-espazioak ahalik eta modurik eraginkorrenean kudeatzeko aukera ematen dute. Cookie horiek erabiltzailearen jokabideari buruzko informazioa gordetzen dute. Horretarako, nabigatzeko ohiturak etengabe behatzen dira, eta horrela, ohitura horien araberako publizitatea erakusteko berariazko profila garatzeko aukera dago.\nGRÚAS IRUren web-orrialdeak hirugarrenen zerbitzuak erabil ditzake, zeinek, GRÚAS IRUren kontura, xede estatistikoekin, erabiltzaileak webgunea erabiltzen duen ezaugarriei buruzko informazioa bilduko duten, horri webgunearen jarduerarekin loturiko beste zerbitzu batzuk eta Internet-eko beste zerbitzuk batzuk emateko.\nHain zuzen ere, webgune honek Google Analytics erabiltzen du, hots, Google, Inc. delakoak ematen duen web-zerbitzu analitikoa (helbidea: AEB. Egoitza nagusia: 1600 Amphitheatre Parkway, Mountain View, Kalifornia 94043). Zerbitzu horiek emateko, informazioa (erabiltzailearen IP helbidea barne) biltzen duten cookie-ak erabiltzen dituzte, eta Google-k informazio hori ,Google.com webean zehaztutako zehaztapenen arabera eman, tratatu eta gordeko da. Informazio hori, lege-aginduz edo hirugarrenek informazioa Google-ren kontura prozesatzen dutenean, hirugarrenei emateko aukera posiblea barne hartuta\nEra berean, datu edo informazio horren tratamendua baztertzeko aukera ezagutzen duela onartzen du, hots, cookie-en erabilera honela baztertzeko aukera badagoela: nabigatzailean horretarako dagoen konfigurazio egokia hautatuz. Baina zure nabigatzailean cookie-ak blokeatzeko aukera horrek, webgunearen funtzionalitate guztiak osorik erabiltzea eragotzi ahal du.\nZure ekipoan instalatutako cookie-ak baimendu, blokeatu edo ezabatu ditzakezu, zure ordenagailuan instalatutako nabigatzailearen aukerak konfiguratuz\nCopyright © GRUAS IRU


Erosotasunik galdu gabe energia eta dirua aurrezteko saio praktikoak Hondarribian - Gaurkotasuna - Hondarribia\nErosotasunik galdu gabe energia eta dirua aurrezteko saio praktikoak Hondarribian\nEnergia Eraginkortasunari bruzko tailerra ekainak 19, 18:30tan, Hondarribiko udaletxeko Areto Nagusian.\nGipuzkoako Foru Aldundiko Ingurumeneko eta Obra Hidraulikoetarako Departamentuak, Hondarribiko Udalarekin elkarlanean, Gipuzkoa Argitu programaren baitan, etxeetan, enpresetan eta elkarteetan energia modu eraginkorrean erabiliz eta erosotasunik galdu gabe energia eta dirua aurrezteko gomendio ezagutzera emateko doako tailerra antolatu du:\nENERGIA ERAGINKORTASUNARI BURUZKO TAILERRA: ekainak 19, 18:30tan, Hondarribiko udaletxeko Areto Nagusian.\n- Posta elektronikoa bidaltzea ondorengo helbidera: ingurumena@hondarribia.eus\n- Honako telefono zenbakira deitzea: 943-111-242 (astelehenetik ostiralera, 9:00tatik 14:00etara)\n- 5 lagun baino gutxiagok izena emanez gero tailerra ez da burutuko.\nTailer hauek Gipuzkoa Argitu izeneko programaren baitan kokatzen dira eta bere helburua Gipuzkoako sektore ezberdinei (etxebizitzak, merkataritza, enpresa txikiak, etab.) energiaren kontsumoaren murrizketa lortzea eta eraginkortasuna handitzea da, modu erraz batean.\nHorretarako, Ingurumen eta Obra Hidraulikoetako Foru Departamentuak baliabide-multzo bat jartzen du lurraldeko eragile ezberdinen eskura; hala nola, aurrez aurreko prestakuntza-saioak, on-line tutorialak, aurrez aurreko aholkularitza-zerbitzua Energia Azoketan, Gipuzkoa Argitu programaren web gunea, eta abar.


Mondragon DUAL bilera orokorra MGEPen | Mondragon formación profesional\nMondragon DUAL bilera orokorra MGEPen\n.-(e)k idatzia\t 2018-12-16 0\nMONDRAGON DUAL ekimena abian da, eta hori dela eta, Mondragon Goi Eskola Politeknikoan Mondragon korporazioko hainbat enpresen ordezkariak bildu dira DUALaren inguruan ezaugarri gakoak identifikatzeko. Adostasun osoa egon da DUALa ezinbesteko tresna baliagarria dela enpresak talentua erakartzeko, eta era berean, Ikasleen formazio prozesua indartzeko.\nHona hemen MU telebistan egindako erreportaia, MONDRAGON DUAL ekimenean Mondragon Unibertsitate (MU) osoa sartzen da, eta Mondragon Goi Eskola Politeknikoari dagokion atalean, Goi mailako zikloak, Graduak eta Masterrak kontutan izaten ari dira, besteak beste.\nIkasketak txandakatuz heziketa zentroan eta enpresan\nHona hemen MONDRAGON Korporazioko zein enpresatan dauden MGEPeko Goi mailako ziklotako ikasleak:\nTU Lankiden argitaratutako berria.\nKategoriak Mondragon Goi Eskola PoliteknikoaPraktikak: FCT-DUAL-LIP


Gaur goizean, Donostiako Zinemaldiaren berrikuntza bat aurkeztu dute.\nDonostiako Zinemaldiaren aurkezpenetako aurkezleek eramango dituzten arropak, Euskalmoda izango da.\nEuskal herrian egindako arrapak eramango dituzte soilik. Zinemaldiko arduradunek Eskal diseñatzaileen aldeko apustua egin dute aurten eta hurrengo urteetarako ala izatea nahi dute.\nBeraz Gipuzkoako 5 eta Bizkaiko 2 disenatzaileen jantziak ikusiko ditugu aurten, Zinemaldiko aurkezleen soinean.


About: Gerrarteko garaia\nGerrarteko garaia bezala, Lehen Mundu Gerraren amaiera eta Bigarren Mundu Gerraren hasieraren arteko garaia ezagutzen da. Nazioarteko indarren arteko harremanaren erabateko aldaketak, erregimen autoritarioen sendotzeak, aurrerapen teknikoek, eta kapitalismoaren garapen handiaren (1920ko hamarkada) eta bere krisirik gogorrenaren (1930eko hamarkada) arteko kontraste handiagatik bereizi ziren bi hamarkada izan ziren.\nGerrarteko garaia bezala, Lehen Mundu Gerraren amaiera eta Bigarren Mundu Gerraren hasieraren arteko garaia ezagutzen da. Nazioarteko indarren arteko harremanaren erabateko aldaketak, erregimen autoritarioen sendotzeak, aurrerapen teknikoek, eta kapitalismoaren garapen handiaren (1920ko hamarkada) eta bere krisirik gogorrenaren (1930eko hamarkada) arteko kontraste handiagatik bereizi ziren bi hamarkada izan ziren. Mendebaldeko historiografiak, lau etapatan banatzen du: gerra ondorengo errekuperazioa (1919-1924), gorakada ekonomikoa (1925-1929), Depresio Handia (1929-1933/1936) eta Bigarren Mundu Gerraren sortzea (1933/1936-1939). Gerrarteko garaia, hogei urte inguru iraun zuena, Lehen Mundu Gerraren amaiera, (1918) eta Bigarren Mundu Gerraren hasieraren artean (1939) luzatzen da. Lehen etapa batean, herrialde kapitalistek, horien buru, jada, argi eta garbi, Ameriketako Estatu Batuak zelarik, garapen ekonomiko handiko uneak bizi izan zituzten. Garai hau, 1920ko hamarkada zoriontsua bezala ere ezagutzen da. (eu)\nGerrarteko garaia bezala, Lehen Mundu Gerraren amaiera eta Bigarren Mundu Gerraren hasieraren arteko garaia ezagutzen da. Nazioarteko indarren arteko harremanaren erabateko aldaketak, erregimen autoritarioen sendotzeak, aurrerapen teknikoek, eta kapitalismoaren garapen handiaren (1920ko hamarkada) eta bere krisirik gogorrenaren (1930eko hamarkada) arteko kontraste handiagatik bereizi ziren bi hamarkada izan ziren. (eu)\nGerrarteko garaia (eu)


Moodle-n irakaskuntza eraginkorra nola :: ikasi :: Udako Euskal Unibertsitatea\nMoodle-n irakaskuntza eraginkorra nola\nIkastaroak :: Hezkuntza, Pedagogia, Internet\nHasiera-data: 2017(e)ko urriaren 10a\nAmaiera-data: 2017(e)ko azaroaren 14a\nMatrikula-epearen bukaera: 2017(e)ko urriaren 5a\nAurrez aurreko saioa izango du ikastaroaren hasiera-egunean: urriaren 10ean (17:30-19:30), UEUren Ikastetxe Nagusian (Otaola hiribidea, 1. Eibar).\nIkastaro zeharo praktikoa izango da. Moodle-ren osagaiak aztertu ahala, parte-hartzaileek praktikak egingo dituzte, on-line ikastaro bat osatzeko lehenbiziko saiakera eginez. Ikasleen ikas-prozesua autonomoa bultzatu nahi da eta horretarako nork bere kasa ikasten segitu ahal izateko baliabideak eskaini nahi ditugu.\nIkastetxeko Moodle plataforma/ingurunea ezagutzea.\nMoodle-ren oinarrizko ezagutza praktikoa eskuratzea.\nNorberaren lanerako erabilgarria izango den molde birtual bat sortzea.\nMoodle-ren osagaiak, baliabideak eta jarduerak.\nArlo bat molde birtualean sortu.\nIkastaro zeharo praktikoa izango da. Moodle-ren osagaiak aztertu ahala, parte-hartzaileek praktikak egingo dituzte, on-line ikastaro bat osatzeko lehenbiziko saiakera eginez. Ikasleen ikas-prozesua autonomoa bultzatu nahi da eta horretarako nork bere kasa ikasten segitu ahal izateko baliabideak eskaini nahi ditugu. Bestalde, foroak ezinbesteko tresna izango dira taldean ezagutza eraikitzeko.\nHorretaz gain, parte-hartzaile bakoitzak lanerako baliabide gisa ikastaro bat sortuko du bere ezagutza-arloa garatzeko moduan.\nAipatzeko da, lehenengo saioa presentziala izango dela. Lehenengo saio horretan ikasgela birtuala azaltzeaz gain, ikastaroaren oinarriak eta nondik norako nagusiak azalduko dira.\nEtapa guztietako irakasleei.\nEusko Jaurlaritzak Euskal Autonomia Erkidegoko unibertsitateaz kanpoko irakasleentzako prestakuntza-ikastaro moduan homologatuta. Homologazio kodea: 1768348023.\nMoodle, elearning, irakaskuntza, ikastaroak, hezkuntza, web, plataforma, modulu, bloke, blokeak, moduluak, konpetentzia digitala, birtuala, ikasgela birtuala, UEU, Eibar


Google Maps-ek irudia irudiaren funtzioan gehitzen dio Android Oreori eta gehiagori Androidea\nGoogle erraldoi teknologikoak etengabe hobetzen jarraitzen du bere produktuak eta zerbitzuak. Ezer egiten ez badu, logotipo berriaren eta diseinuaren ezaugarrien berri emango genuke YouTube, orain bere mapa zerbitzu ezagunaren txanda da, Google Maps gehitzen du Irudia Irudi moduan Android Oreo-rako eta aparkatzeko eginbide berriak.\nGoogle Maps berriki eguneratu da bertsioa 9.60 Eta espero bezala, albisteekin dator. Lehenengoa Picture in Picture (PIP) eginbidea da, dagoeneko Android 8.0 Oreo bertsio berritu ahal izan duten erabiltzaileentzat. Egia esan, funtzio hau Android-erako Google Maps-en aurreko bertsioan gehitu zen (v.9.59), baina ez zuen funtzionatu itxuraz dagoeneko konpondu den akats baten ondorioz.\nAndroid Oreo-n PIP modu berria aktibatuta, erabiltzaileek Google Maps aplikazioaren orri nagusian lanean erakusten duen leiho txiki bat ikusi ahal izango dute. Mapa ez ezik, buelta-adierazlea, momentu horretan egiten ari zaren errepidea eta helmugara iristeko zenbatetsitako ordua ere ikus ditzakezu.\nGoogle Maps-en Picture in Picture hau funtzionatzen duela azpimarratzen dugu soilik Android Oreo erabiltzaileentzat eskuragarri, hau da, Google Pixel, Pixel XL, Pixel C, Nexus 6P, Nexus 5X eta Nexus Player gailuetara mugatuta dago.\nGoogle-k ezaugarri berri bat ere iragarri du autoa aparkatzeko lekua aurkitzea erraztuko du. Google Maps-en helmuga finkoa baduzu, "bilatu aparkalekua" aukeran klik egin dezakezu inguruko garaje eta parkeen zerrenda ikusteko. Dagoeneko imajinatu zenuen moduan, funtzio mugatua da, kasu honetan, Estatu Batuetako 25 hirietara, nahiz eta etorkizunean leku gehiagora zabalduko dela espero den.\nArtikuluaren bide osoa: Androidea » Android aplikazioak » Google Maps-ek Android Oreo-rekin eta gehiagorekin argazkia gehitzen du\nJesús A. zambrano B. esan zuen\nOrria oso garrantzitsua da eta oso lagungarria da\nErantzun Jesús A. zambrano B.\nOrria oso garrantzitsua eta ilustratzailea da\nMediaTek-ek Helio P23 eta Helio P30 txipak aurkezten ditu gama altuko telefono mugikorretarako


EzDokFest, berri onak rockarentzat - etakitto.eus\nEzDokFest, berri onak rockarentzat\nUnbeko foball zelaietako belar artifizala aldatuko dute ekainean. Hainbat urtetan milaka lasterketaldi, oinkada eta baloikada jasan ditu, baina modu rockeroan esango du agur belarrak. Baloiak eta ateak ez dira protagonista izango azken egunean, eszenatoki bat baizik. Unbeko kirolguneak EzDokFest jaialdia jasoko du ekainaren 1 eta 2ko asteburuan, eszena musikala aho zabalik utzi duen kartela osatu duen jaialdia.\nBerri Txarrak, Belako, Toundra, Jardin de la Croix, Viva Belgrado, Kokein… “Ezin genituen Astelena frontoian sartu eta jaialdia Unbeko goiko zelaian egitea proposatu genion Udalari”. Apustua handia da eta toki handia behar zuten erronkari aurre egiteko.\nEzDok Rock lagunek jaialdi handi bat egiteko ilusioa zeukaten eta lortu dute. “Iazko EzDokFest jaialdiak demaseko arrakasta izan zuen, inflexio puntua izan zen zerbait handiagoa egitea pentsatzeko”, azaldu digu David Karbak, Beinat Saban eta Jose Angel Gimarerekin jaialdiaren antolakuntzan ari den kideak. La Salve garagardo ekoizleak zerbait handiagoa egiteko babesa eman zien, baina antolatzaileek ez zuten aurreikusten hain jaialdi handia prestatzea. “Prestaketak egin ahala hazten joan da jaialdia”, esan digu Gimarek. “La Salvekoei broma moduan esan genien barixakuan Belako eta zapatuan Berri Txarrak izango zituen jaialdia antolatuko genuela, eta azkenean gure hitza bete dugu”.\nBerri Txarrak kartel-burua\nBEC-en 10.000 lagun bildu eta gero, Berri Txarrak taldeak Eibarren eskainiko du hurrengo kontzertua Euskal Herrian. Gimarek talde nafarra ekartzeko asmoa zeukala esan zionean Sabanek ezinezkotzat jo zuen, “zeuk ikusi”. Esan eta egin. “Tabernaren berri eman nien: hemen eskaintzen ditugun kontzertuak, gure filosofia, eta abar“, dio Gimarek, eta Berri Txarrak izango da kartel-burua.\nEuren gustoko taldeen izenak proposatu eta tabernako bezeroen iritziak entzun zituzten kartela osatzeko. “Asko ikasten dugu bezeroengandik, gaur egungo eszena musikala ezagutzen duen jendea etortzen delako eta talde askoren berri ematen digutelako”, dio Sabanek. EzDok tabernaren esentzia jaialdi batera eramango dute, bai maila musikalean, bai musika ulertzeko filosofiari dagokionez.\nMusika bizi eta sentitzeko filosofia hori berebizikoa izan da Berri Txarrak, Belako eta horrelako taldeak ekarri ahal izateko. “Taldeek etortzeko gogoa erakutsi dute”, esan digu Sabanek, eta EzDokFesten arituko diren taldeen artean dagoen elkartasunak lagundu duela dio Karbak. “Gainera, oso jarrera ona eduki dute eta euren esku zegoena egin dute jaialdi honetara egokitzeko. Gugan jarritako konfiantza berebizikoa izan da”.\nUnbeko eszenatokian, gainera, hainbat berritasun entzuteko aukera egongo da. “Zorte handia izan dugu. Talde askok euren lan berriak aurkeztuko dituzte EzDokFesten”, azaldu digu Karbak. “Vulkek jaialdia baino astebete lehenago aterako du diskoa, Viva Belgradok lehen zuzenekoa joko du diskoa prestatzeko geldialdiaren ostean eta The Soulbraker Company ere antzera”.\nTabernaren filosofiari jarraituz\nJaialdiaren kartela prestatu eta gero, antolakuntza lanetan dabiltza buru-belarri EzDok tabernakoak. “Aipagarria da La Salvek eta Udalak eskaini diguten laguntza handia”, diote aho batez. 3.000 lagun baino gehiago batuko dira Unben barixakuan eta zapatuan, eta autobusak egongo dira bertara joateko. “Kotxez ezingo da igo, baina oinez bai. Oso ohitura eibartarra da hori!”, diote antolatzaileek. Ordutegiari dagokionez, barixakuan 19:00etan hasiko da eta zapatuan 17:00etan, eta amaiera 03:30ak inguruan izango da egun bietan.\nSarrerak ezdokfest.com webgunean eta EzDok tabernan daude salgai, eta hainbat aukera eskaintzen dira. Bi egunetako abonuak 49 euroko prezioa dauka, barixakuan bakarrik joan nahi izanez gero 25 euro ordaindu beharko dira eta zapatuan 30 euro. “Salmentaren erritmoa ondo doa, lehenengo egunetan zoramena izan zen”. Sarreren prezioak oso altuak ez izaten ahalegindu dira antolatzaileak eta berdin izango da jaialdian salduko diren janari eta edariekin. “Prezio justua eskaini nahi izan dugu, bai guretzat, bai jendearentzat”.\nZuzenekoen eta musikaren aldeko apustuarekin EzDok taberna erreferente bihurtu da herrian eta orain beste pauso bat eman du. “Herriko beste tabernen antzekoa ez zen toki bat sortu nahi genuen eta jaialdiarekin antzera”. Denborak esango du jaialdia ere erreferente bihurtzen den, baina orain rockaren sasoia da.\n#Belako#Berri txarrak#KokeinEzDokEzDokFestJardin de la CroixToundraViva Belgrado\n« Aire-zubia Alemania eta Eibar artean Zapatu eguerdirako asanblada deitu dute gazteek, Gure Esku Dago-ren giza-katearen harira »


Luis Mari Retolaza — Eibar.ORG | Eibarko peoria\nHemen zaude: Hasiera / Blogak / Amatiño / Luis Mari Retolaza\nLuis Mari Retolaza\namat 2007/04/24 07:57\nIgandean hil zen Luis Mari Retolaza. Berarekin batera joan zaigu azken hirurogeita hamar urteotako informazioaren altxorrik handienetako bat.\nNik orain dela 32 urte ezagutu nuen Retolaza. Kristoren inpresioa egin zidan. Neretzat, gerra osteko klandestinitateko kontuak ia pelikuletako pasadizoak ziren. Ez dakit zergatik uste nuen espioitzan ibilitako jendeak James Bond-en pareko edo izan behar zuela, baina Retolaza, ostera, hainbat seme-alabaren aita zen, enpresa-gizona, batere handia ez, pottolo samarra, eta, hori bai, azeria baino isilago eta zuhurrago.\nLuis Marik 15 urte zituen gerra amaitu zenean eta 18 besterik ez “Euzko Ikasle Alkartasuna” sindikatua eta “Azkatasuna” aldizkaria sortu zituenean. Muga ihesik pasatu ondoren, 22 urterekin Frantziako erresistentziaren alde eta aleman nazien kontrako Euskal Brigadan parte hartu zuen. Mundu Gerra amaitu, Sorbonan ikasketak egin eta berriro Bilbo aldera, hogeitaka urte luzetan ezkutuan lan egitera.\nGernikako Estatutua erreferendumez onartu eta lehen Eusko Jaurlaritza hasi zenean, bakoitza bere onena eskaintzen saiatu zen. Batzuok nahi genuen eskolak, kultura-arloa eta hedabideak euskaldundu. Beste batzuek gogoan zituzten osasun-zerbitzuak, enpresa zaharkituen birmoldaketa edo azpiegiturak hobetu eta Abiada Handiko Trenari ekitea.\nRetolazak, berriz, bi asmo garbi zituen: Gerran galdutako Ertzaintza berriro indarrean jarri eta frankismoaren komunikazio-monopolioa hautsi. Eta biak egin zituen. Egin egin behar zela-eta, baita batere berriketa barik egin ere.


Etxeko lanetan gizonak trebatzeko ikastaroa hasi da - Aiaraldea.eus\nAtzo, Maiatzak 18, asteartea, gizonezkoentzako etxeko lanen inguruko ikastaroa hasi zen Laudion. Arratsaldeko zazpietan eman zitzaion hasiera Laudioko Udalak antolaturiko ikastaro honi Euskal Gastronomi museoan eta, tokiari ohore egiteko edo, bertaratu zirenek sardina beteak nola sukaldatu ikasteko aukera izan zuten. Izan ere, sukaldaritza eta nutrizioaren arloak izango dira etxeko eta familia lanetan gizonen parte-hartzea handitzea helburu duen kurtso honetan gehien nabarmenduko direnak. Baina, bazkaria prestatzen ikasteaz gain, tailerrera apuntatutakoek josketa eta lisaketaren inguruko nondik norakoak argitzeko parada izango dute; azken bi arlo hauei, hurrenez hurren, 2 eta klase bana eskainiko zaizkielarik.\nGuztira bi ordu eta erdiko hamar klase izango dituzte, astearte eta ostegunero, datorren ekainaren 17ra arte. Eta, atzo behintzat, parte-hartzaileek atsegin handiz jaso izan zituzten monitorearen argibideak, konfiantzazko giro parte-hartzaile bat sortuz, giro ezinhobea mendeetan zehar emakumeen betebeharra bezala kontsideratua izan dena ikasi eta praktikara eramateko.


Donostia Zinemaldia :: Donostiako Zinemaldiaren jakinarazpena\nHemen zaude: Lehen orrialdea > 68. Edizioa 2020 > Zinemaldiaren Egunkaria\t> Donostiako Zinemaldiaren jakinarazpena\nDonostiako Zinemaldiaren jakinarazpena\nOstirala, 2020(e)ko irailak 25\nAsteazken gauean, hilaren 23an, Príncipe 9. aretoan, Zinemira saileko Atarrabi et Mikelats filmaren proiekzioan, gertakari desatsegin bat jazo zen.\nZinemaldiko langileek filmaren zuzendariari, Eugène Green-i, bost aldiz eskatu zioten maskara janzteko eta eraman behar bezala janzteko. Azkenean, Zinemaldiaren zuzendaritzak zinema-aretotik ateratzeko eskatu zion. Ertzaintzako bi agentek jakinarazi zioten salaketa administratibo bat jarriko ziotela, eta isuna jaso zezakeela.\nZinemaldiak akreditazioa kendu dio Eugène Greeni. Zinemaldiko gonbidatua izateari utzi dio, osasun-agintariekin bat etorriz hartutako neurriekiko eta Zinemaldiko langileekiko errespetu faltagatik eta ikusleen eta film lantaldearen osasuna arriskuan jartzeagatik, proiekzioan zehar eta geroago.\nSolasaldiak Lukas Hiriart eta Saia Hiriart aktoreekin jarraitu zuen.


Storybrand bat eraikitzea: 7 negozioak zure nahiaren araberakoak dira Martech Zone\nDuela gutxi gorabehera hilabete bat, bezeroentzako marketin ideia bilera batean parte hartu nuen. Zoragarria izan zen, goi teknologiako enpresen bide orriak garatzeagatik ezaguna den aholkularitza batekin lan egitea. Bide orriak garatu ahala, harrituta gelditu nintzen taldeak egin zituen bide paregabe eta desberdinekin. Hala ere, taldea ere helburu den merkatura bideratuta mantentzeko erabakia hartu nuen.\nBerrikuntza estrategia kritikoa da gaur egun industria askotan, baina ezin da bezeroaren kontura izan. Ingenio soluzioak dituzten enpresa izugarriek porrot egin dute urteetan zehar merkatura goizegi iritsi direlako edo oraindik existitzen ez zen nahia elikatu dutelako. Biek kondenatu egin dezakete. Eskaria produktu edo zerbitzu arrakastatsu guztien alderdi kritikoa da.\nRen kopia bidali zidatenean Storybrand bat eraikitzen, Donald Miller-ena, egia esan, ez nuen oso pozik irakurri nuenez, duela gutxi arte nire apalategian eseri nintzen. Beste bultzada bat izango zela pentsatu nuen istorioak kontatzearen eta zure enpresa nola eraldatu dezakeen ... baina ez da horrela. Izan ere, liburua "Hau ez da zure enpresaren istorioa kontatzeko liburua". Aupa!\nEz dut liburu osoa uko egin nahi, irakurketa azkarra eta informatiboa da, oso gomendagarria. Hala ere, partekatu nahi dudan zerrenda kritiko bat dago: bat aukeratzea nahia zure markaren biziraupenerako garrantzitsua.\nZazpi Prospect Desira Zure Markaren Biziraupena Honen araberakoa da:\nBaliabide ekonomikoak kontserbatzea - Zure bezeroaren dirua aurreztuko al duzu?\nDenbora kontserbatzen - Zure produktu edo zerbitzuek denbora gehiago emango al diete bezeroei garrantzitsuagoak diren gauzak lantzeko?\nSare sozialak eraikitzea - Zure produktu edo zerbitzuek zure bezeroak konektatzeko nahia elikatzen al dute?\nIrabazteko egoera - Zure bezeroak indarra, prestigioa eta fintasuna lortzen laguntzen duen produktu edo zerbitzu bat saltzen al duzu?\nBaliabideak metatzea - Produktibitatea, diru sarrerak edo hondakinak gutxitzea eskaintzeak negozioak aurrera ateratzeko aukerak eskaintzen ditu.\nEskuzabala izateko berezko nahia - Gizaki guztiek berezko nahia dute eskuzabal izateko.\nEsanahi nahia - Zure bezeroek beraiek baino zerbait handiagoan parte hartzeko aukera.\nDonald Miller egileak dioen moduan:\nGure markaren helburua bezero potentzial guztiek nora eraman nahi ditugun zehazki jakitea izan behar da.\nZein desio erabiltzen ari zara zure markarekin?\nStorybrand bat eraikitzeari buruz\nStoryBrand prozesua negozioen buruzagiek beren negozioei buruz hitz egitean izaten duten borrokarako irtenbide frogatua da. Bezeroekin konektatzeko metodo iraultzaile honek irakurleei azken abantaila lehiakorra eskaintzen die, bezeroei beren produktuak, ideiak edo zerbitzuak erabiltzearen abantaila erakargarriak ulertzeko sekretua agerian utziz.\nStoryBrand bat eraikitzen hori egiten du irakurleek gizaki guztiei erantzuten dieten zazpi ipuin unibertsalak irakatsiz; bezeroek erosketak egiteko benetako arrazoia; marka nola sinplifikatu jendeak uler dezan; eta nola sortu webguneetarako, liburuxketarako eta sare sozialetarako mezularitza eraginkorrena.\nMilioika milioi dolarreko enpresa zuzendaria, negozio txiki baten jabea, kargurako politikari bat edo rock talde bateko abeslaria izan, StoryBrand bat eraikitzen nor zaren, egiten duzunaz eta zure bezeroei ematen diezun balio bereziaz hitz egiteko modua betirako eraldatuko du.\nDibulgazioa: Amazon afiliatua naiz eta estekak erabiltzen ditut mezu honetako liburua erosteko.\nTags: markabrandingipuin marka eraikitzenbezeroaren istorioanahiadonald millerSalmenten Gaitasunaipuin marka


Mie Miki akordeoi jotzaile japoniarraren ikastaro magistrala | El Diario Vasco\nCulturasMie Miki akordeoi jotzaile japoniarraren ikastaro magistrala\nMie Miki akordeoi jotzaile japoniarraren ikastaro magistrala\nMie Miki, kontzertu batean. / YOUTUBE\nAstelehenean eta asteartean egingo da, Arrasate Hiria XXVI. Nazioarteko Akordeoi Lehiaketaren barruan\nViernes, 7 diciembre 2018, 19:42\nMie Miki akordeoi jotzaile japoniarrak ikastaro magistral bat zuzenduko du datorren astean Arrasateko Kulturate kultur etxean. Hauspoz Euskal Herriko Akordeoi Elkarteak eta Musika Bulegoak antolatu dute ikastaroa, eta astelehenean eta asteartean egingo da, abenduaren 10ean eta 11an, Arrasate Hiria XXVI. Nazioarteko Akordeoi Lehiaketaren barruan. Artista japoniarra lehiaketako epaimahaikidea izango da.\nAntolatzaileek jakinarazi dutenez, Mikik Alemanian ikasi zuen eta hainbat sari lortu ditu nazioarteko lehiaketatan, besteak beste, Klingenthale-n eta Annecy-n. Artista gazteentzako Förderungspreis des Landes Nordhein-Westfalen saria eskuratu zuen 1989an, eta garaikur hori akordeoi jotzaile bati eman zioten lehen aldia izan zen.\nBakarlari gisa orkestra askorekin aritu da, hala nola Suisse Romande orkestrarekin, NHK orkestra sinfonikoarekin eta Belgikako Orkestra Sinfonikoarekin. Era berean, zuzendari entzutetsuekin egin du lan, hala nola Seiji Ozawa, Hiroyuki Iwaki eta Charles Dutoit-ekin.\nOrain arte 26 lan grabatu ditu, BIS, Philips, Sony, DENON, Vanguard Classics, Camerata Tokio eta King Internacional diskoetxeekin, besteak beste. Gaur egun, akordeoi irakaslea eta lehendakariordea da Folkwang Universität der Künste unibertsitatean, Alemaniako Essen hirian, eta ohorezko irakaslea da Txinako Xinjian Arts College ikastegian.\nMusikari japoniarrarekin antolatu den topaketaren ordutegia 10:00etatik 14:00etara eta 15:30etik 19:30era izango da, astelehenean zein asteartean. Musika Bulegoak babestuko ditu jardunaldiak, 2018ko jarduera egitarauaren barruan. Ekimen horren bidez, Euskadiko musika arloko eragileekin lankidetzan jardungo du prestakuntzari eta sentsibilizazioari lotutako hainbat ekintza abian jartzen. Bi alderdi horiek dira Euskal Herriko Musika Bulego Elkartearen jarduera ardatz nagusietakoak. Zehazki, Musika Bulegoak 14 jardueratan lagunduko du 2018 amaitu arte.\n«Propiamente vascos», en castellano El Peine del Viento, una experiencia «estética y emocional» a proteger


Hizkuntza eta kultura topaketak Kanbon — Euskal kultur erakundea\nHemen zaude: Hasiera › Albisteak › Hizkuntza eta kultura topaketak Kanbon\nHizkuntza eta kultura topaketak Kanbon\n2007ko azaroaren 7tik 10era, hamabigarren "Hizkuntza eta kultura topaketak" iraganen dira Kanbon. Frantziar estatuan dauden tokiko hizkuntza ezberdinen hitzordu nagusia da.\nTokiko hizkuntza eta kultura topaketen helburua, urtero, erakunde publikoetako ordezkariak, funtzionarioak, hautetsiak, hizkuntza teknikariak eta hizkuntza eskualde horietatik etorri elkarte-kideak biltzea da :\nFrantziako tokiko hizkuntzen biziari buruzko xehetasunen trukatzeko;\ndenen borondateak batzeko, tokiko hizkuntzen eta kulturen erabileran gertatzen diren arazo eta auziei buruzko mozioen bozkatzeko (erakaskuntza, azterketak, komunikabideak, administrazioa, kreoleren ezagupena,...);\nekintza egitarau baten zehazteko ondoko urtearentzat.\nAktualitateari buruzko trukaketa\nAurten, topaketak Kanbon iraganen dira, Euskal Kulturaren aldeko Herriarteko Sindikata, Euskal kultur erakundea, Euskararen Erakunde Publikoa eta Euskal Konfederazioa antolatzaile lanetan arituko direlarik.\n2007ko topaketak Eskualde, Estatu eta Europa mailako hizkuntza politikari zuzenduak dira.\nBesteak beste, Euskararen Erakunde Publikoaren, bere jardueren eta instituzio partaidetzen aurkezpena eginen da. Bestalde, Euskal kultur erakundearen "Euskal nortasuna eta kultura XXI. mendearen hasieran" inkestaren emaitzak aurkeztuak izanen dira.\nBeste gai batzu aipatuko dira, hala nola komunikabideak eta tokiko hizkuntzak : erronka teknikoak eta juridikoak edo Europako erakundeak (Europako Bulegoa, Europako Batzordea).\nGainera, topaketetan parte hartzen dutenek Donostiako Koldo-Mitxelena kulturunean dagoen "Batekmila-Euskal Munduak" erakusketa bisitatzeko aukera ukanen dute.\nAipatzekoa da tailerak publikoari idekiak direla.\nIkus egitarau osoa PDF formatuan (44,5 Ko)\nPantxika Maitia - Euskal kultur erakundea


Nazioarteko lankidetza eta elkartasuna\nGarapenerako lankidetza proiektuetarako laguntzak\nUdalak urte oro argitaratu ohi ditu Garapenerako Lankidetza proiektuak batera finantzatzeko diru-laguntza deialdien oinarri arauak; horiek eskura egon ohi dira Gizarte Ongizate, Lankidetza eta Osasun Arloko bulegoetan.\nDiru-laguntzak eman ohi dira elkarrekin batera finantzatzeko GKGEen proiektuak eta ekimenak fabore gabetuko herrialdetako populazioen gizarte-, ekonomia- eta kultura-hazkundea erraztuko dutenak eta eragiten dizkieten arazoez gure herrikideak sentiberatzen laguntzeko eta Laudioarren eta proiektuetan inplikatu edo horien onuradun erregioetako kolektiboen arteko elkartasun harremanak sortzeko.\nHelburu horretarako xederatutako aurrekontua bada 24.000 €. Eskaera Herriko Etxeko Herritarren Arreta Zerbitzuan aurkezten dira erregistratzeko, ALHAOn argitaratu ostean 30 eguneko gehieneko epea eskainita horretarako.\nDeialdira lehiatzen diren erakundeek aurkeztu beharko dituzte euren proiektuak Oinarrietan aurreikusitako ereduarekin bat doituta eta bertan adierazitako dokumentuak eskainiko dituzte.\nInformazio gehiago, deialdia zabaldu duen Arloan: Tel. 944034840.\nTxirotutako herrialde pobretuen garapenerako lankidetza proiektuak batera finantzatzeko diru-laguntzen oinarri arautzaileen deialdia\nLaguntzak proiektuak gauzatzeko senidetutako herrietan.\nLaudio senidetuta dago herri hauekin: Somoto, Nikaraguan, eta Bucraa, Mendebaldeko Saharan. Konpromiso solidarioa duten printzipioen mende lankidetzan aritzeko borondatea, eskarmentuak elkarren artean trukatzeko, senidetutako herriekin Laudioko ordezkaritza organoek etengabeko loturazko estekak sortu eta mantentzen dituzte, elkarrekiko ulermen, senidetasun eta elkartasun sentimendu bide baten bidez.\nLaudio Udalak indarrean du Lankidetza Hitzarmena Somoto udalerriarekin, Lankidetzako Urteko Plana izena duena gauzatzean mamitzen dena, somotoar herriaren garapen iraunkorra erraztera xederatutako diru-laguntzen emakida arautzen duena, Garapenerako Lankidetza ekimenak eta jarduerak babestearen bitartez.\nHerrialde behartsuetako haurren harrerarako Laguntzak\nBaita Diru-laguntzen Deialdi bati lotuta, Programa honen helburua bada diru-laguntzak ematea garapen bidean diren deitutako herrialdeetako haurrei familian harrera egiteko, udako egonaldietan, udalerri honen barrutian egiten diren Laudion erregistratutako Gobernuz Kanpoko Erakundeek sustatutakoak.\n2014ko deialdiko oinarri arautzaileak herrialde txirotuetako adingabeak udaldiko harrerarako\n2014ko deialdiko oinarri arautzaileak herrialde txirotuetako adingabeen udaldiko harrerarako\nEkimen humanitario eta larrialdietarako laguntzak\nLarrialdi egoeren kasuak gertatzen direnez (ezbehar naturalak, gerla gatazka iraunkorrak, pertsona errefuxiatuak, e.a.) badago partida bat Arloko Aurrekontuaren barruan, gerora ezineko elkartasuneko ekimen eta jarduerak ezinbesteko eskatzen dituzten ezbehar naturalak eragindako edo gerla miseria egoerek eragindako zonetan lanean ari diren Gobernuz Kanpoko Erakundeei laguntza emateko xedea duena.\nSentsibilizazio programak: elkartasun azoka edo feria solidarioa\nArabako GGKEen Koordinakundearekin lankidetzan, Udalak urtero antolatu ohi du Elkartasunezko Azoka bat. Bertan aukera eskaintzen da garapenerako nazioarteko lankidetza arloan lanean ari diren erakundeek eurek ekimenak eta proiektuak azal ditzaten, herriko bizilagunei euren elkartasunezko lana ezagutzera emateko. Halaber, herriko eskola zentroek ere postua eduki ohi dute, lankidetza, kultura artekotasuna eta elkartasunarekin zerikusia duten ekimenak gauzatzeagatik, beraien lanak erakusten interesa dutenean.\nElkartasun Azoka animatzen dute esku edo ludiko edo jai-izaerako ekintzak gauzatzen dituzten etnia eta kultura ezberdinetako hainbat pertsona eta taldek, herritarren aurrean ikusgarri egiteko beraien kultura aberastasunaren zati bat eta beraien lanen erakusketaren bitartez eskarmentuen trukaketa sustatzeko.\nLankidetzako Euskadiko Toki Erakundeen Elkartearen funtsezko helburuak hauek dira: garapen bidean diren herrialdeekin lankidetzan aritzea erraztea, proiektu, programa eta akzioen bitartez, hala nola pertsona eta organizazioen partaidetza sustatzea, erakundeen arteko koordinazioa bultzatuz.\nLaudio Udala, Euskal Fondoa-ren eskubide osoko kide da 1999 urtetik, bere Estatutuen ondoriozko obligazio guztiak bere gain hartuta.\nHalaber, Euskal Fondoak babestu eta lagundutako proiektu ezberdinak, era batera finantzatzen ditu Udalak, urteko bataz besteko 11.000 €rekin.


Oinarrizko Lanbide Heziketako ikasleen % 57ak HETELeko ikastetxeetan ikasten dute - Deia\nOinarrizko Lanbide Heziketako ikasleen % 57ak HETELeko ikastetxeetan ikasten dute\ndeia.eus 07.01.2020 | 10:55\nBILBO. Aurtengo ikasturtean, 2019-2020an, Euskadin Oinarrizko Lanbide Heziketan diharduten 4.724 ikasleetatik % 57ak, 1.922ek, HETEL ikastetxeetan ikasten dute. Ikasle guztien gehiengoak (3.399) itunpeko ikastetxeetan daude matrikulatuta, eta besteak (1.325) sare publikoan dihardute.\n«Gai akademikoak, sozialak edo bestelakoak direla eta, berariazko premiak dituzten ikasleak dira», azaldu du Julen Elgetak, HETELeko (Euskadiko Lanbide Heziketako Abantean Ikastetxeen Elkarteko) lehendakariak. Hala, 2019-2020 ikasturtean, HETELeko 25 ikastetxeetako Oinarrizko Lanbide Heziketako ikasleen —15 eta 17 urte bitarteko adina dute— % 26k ez du lehenago DBH egin, % 24 ez dago eskolatuta Euskal Autonomia Erkidegoko hizkuntzetan, % 13,1ek hezkuntza premia bereziak ditu eta % 11k gizarte zerbitzuen laguntza du.\nErrealitate horren jakitun, HETELek eta bere ikastetxeek beren gain hartu dute kolektibo horri laguntzeko gizarte erantzukizuna. Horrez gain, kontuan hartu behar da HETELeko ikastetxeetan urtero Oinarrizko Lanbide Heziketa ikasten duten 1.922 ikasleetatik % 32 (616 ikasle) migratzailea dela (517 mutil eta 99 neska). Horiek 40 herrialdetakoak dira.\nLan merkaturako sarbidea\nHETELeko ikastetxeetan Oinarrizko Lanbide Heziketako ikasketak amaitzen dituzten ikasleen % 72k Erdi Mailako Ziklo bat egiten du gero. Hori, Julen Elgetaren iritzian, «guztiz pozgarria da, agerian jartzen baitu Oinarrizko Lanbide Heziketak lan merkatuan lekua aurkitzen laguntzen diela haietako askori, batez ere migratzaileei. HETELen Oinarrizko Lanbide Heziketa egiten duten ikasle guztien % 32 etorkina da».\nJulen Elgetaren hitzetan, «gogoeta egin behar dugu pertsona horiek Euskadiko produkzio sistemari egiten dioten ekarpenaz, kontuan hartuta denbora inbertitzen dutela euren prestakuntzan eta ahalegin handiak egiten dituztela gure gizartean txertatu eta balioa emateko». Izan ere, «Confebaskek behin baino gehiagotan esan du balio hori ezinbestekoa dela eta gure enpresak hori eskatzen ari direla, erdi mailako teknikari trebatuak falta baitira», gehitu du Elgetak.\nOinarrizko Lanbide Heziketaz kanpo, HETELeko Lanbide Heziketako ikastetxeetako gainerako mailetan ere presentzia nabarmena dute ikasle migratzaileek. Hala, Erdi Mailako Zikloetan guztien % 13 dira eta, Goi Mailako Zikloetan, % 7. Ikasten ari diren maila alde batera utzita, 10.527 ikasleetatik 1.444 (% 14) migratzaileak dira.\nHETELeko ikastetxeetako Lanbide Heziketa osoa aintzat hartuta, ikasle horien jatorria askoz ere ugariagoa da oraindik: 75 herrialdetakoak dira, hain zuzen. Hona hemen ordezkaritzarik handiena duten herrialdeak: Maroko (457), Kolonbia (129), Bolivia (87), Paraguai, Errumania, Nikaragua, Venezuela, Brasil eta Senegal.\nOinarrizko Lanbide Heziketako


Auzia Euskaraz (epaiBi): Tolosako epaitegietan neurri zehatzak adostuta\nTolosako epaitegietan neurri zehatzak adostuta\n2016-11-24 Auzia Euskaraz!\nHainbat bilera egin ditugu Tolosako barrutiko eragile juridiko euskaldunek, denon artean neurri zehatzak adosteko euskararen erabilera handitze aldera, prozedurekin loturiko hainbat arlotan. “Tolosako euskara emaileen bilerak” izena jarri diogu egitasmoari.\nTolosako barrutia aukeratu dugu bilerok egiteko, bi arrazoirengatik: batetik, Tolosaldeko ezaugarri soziolinguistikoengatik, euskararen erabilera handia baita eskualdean; eta, bestetik, lau epaitegitatik bitan une hauetan epaile euskaldunak daudelako.\nDagoeneko amaitu dugu bileren lehen fasea; 3 bilera txanda izan dira guztira. 2. bileretan neurri zehatzak proposatu genituen, eta, kontraste lanak egin ondoren, kontrasteetatik jasotako informazioa helarazi diegu 3. bileretara bertaratutakoei. Horrez gainera, azken fasearen bukaeran, neurrien jarraipena eta zabalkundea nola egin ere erabaki dugu.\n26 pertsonak hartu dute parte, partaidetza handiago edo txikiagoarekin. Horietatik 10 epaitegietako langileak dira, 5 Justizia Administrazioaren letraduak, 2 epaileak, 7 abokatuak eta 2 prokuradoreak. Esan dezakegu taldea askotarikoa izan dela, eragile juridiko guztiak izan baitira ordezkaturik. Aniztasun horren garrantzia nabarmendu nahi dugu epaiBi-ko kideok; izan ere, auzietan eragile horiek guztiek hartzen dute parte, eta guztiak dira giltza prozedurak euskaraz izapidetzeko bidean aurrerapausoak emateko.\nHartutako erabakiei dagokienez, zehaztu dugu, besteak beste, zer prozedura diren errazenak osorik euskaraz ere izapidetzeko, nola jokatuko duten epaile euskaldunek deklarazio zein epaiketetan alderdiak euskaldunak direnean, eta interpretearen rola kontsulta figurarena izatea euskarazko parte-hartzeak izango diren epaiketetan, betiere partaide guztien ulermena bermatuta baldin badago.\nAurrez, Gernika eta Bergarako barrutietan egin izan dira euskara emaileen bilerak, proba pilotu gisara. Horietan ondo egindakoak hartuta eta hobetzekoak identifikatuta, EAEko beste barruti batzuetan egitasmo bera martxan jartzea dugu xede. Hain zuzen ere, proba pilotuetatik ikasi dugun gauzetariko bat da neurrien jarraipena egiteak berebiziko garrantzia duela. Horrenbestez, eragileekiko harremanari eusteko ekintza batzuk zehaztu ditugu denon artean, eta, horretaz aparte, urtarrilean berriro elkartzea erabaki dugu neurrien baliagarritasuna aztertu eta ekintza zuzentzaileak identifikatzeko.\nGaia: Auzia Euskaraz, Bilerak, Hizkuntza Normalizazioa


Urrizak zazpigarrenez irabazi du buruz buruko txapela | EHK\nPasa den larunbatean, erremonteko banakako txapeldunaren zazpigarren txapela eraman zuen etxera Javier Urrizak, Kutxabank Torneoko finalean Endika Urrutiari 30 eta 27 irabazi ondoren.\nPartida ikusgarria ikusi zen Galarretan, eta iruindarrak asko sufritu zuen Urrutia ausartari irabazteko, estu hartu baitzuen partida osoan zehar. Saldiasekoak arriskatu egin zuen, tantorik ikusgarrienak egin zituen eta finalaren zati handi bat aurretik ere izan zen, baina Urrizak sufritzen jakin zuen, defendatu zuen, izerdia gogotik isuri behar izan zuen une txarrak gainditu zituen eta amaiera ikusgarria ixten jakin zuen, nahiz eta akatsak ere izan. Final zirraragarria izan zen, denetik izan zuen eta zaleek eskertu egin zuten.\nTxapelduna hotz hasi zen eta jokaldiko pare bat tantorekin, sake on batekin eta bi takorekin 0-5 aurretik jarri zen Endika markagailuan. Partida erritmo azkarrean hasi zen eta piloteorik gabe. Memento horretan, piloteozko tanto batzuk jokatu ziren eta bi pilotariak partidan sartu ziren (4-9). Partidari beste erritmo bat eman zitzaion, baina Endikak arriskatzen jarraitu zuen partidan aurrera egiteko. Urrizak ez zuen tanto bateko abantaila baino gehiago lortzen. 11, 12, 13, 14, 15, 16, 18, 19, 20 eta 21eko berdinketak izan ziren, hitz gutxitan, partida zinez borrokatua izan zen.\nOrduan, hurrengo bost tantoak gerriko gorridunak egin zituen (26-21). Bazirudien partida hor hautsiko zela, baina Endika ez zegoen deus oparitzeko eta hogeita zazpina berdintzea lortu zuen. Final berri bat hasi zen, oraingoan hiru tantora. Eta esperientzia lagun, azken hiru tanto horiek Urrizaren alde erori ziren. Ez zen urduri jarri, eta Endikaren sake txarra ongi erantzun zuen, aurretik 28-27 jartzeko. Defentsa handiarekin kontu zuen 29-27koa, eta 30-27koa, Endikak labur utzitako sake-erantzun bat errematatu ondotik.\n11 berdinketa izan dira neurketan zehar, baina, azkenerako, 30 eta 27 nagusitu zaio Endika Urrutiari. Endikak partida handia egin du, eta oso estu hartu du txapelduna, baina hustuta iritsi da azken txanpara\nMarkagailua partida osoan zehar: 0-5, 2-5, 2-6, 3-6, 3-7, 4-7, 4-9, 6-9, 6-11, 11-11, 11-12, 12-12, 13-12, 13-13, 14-13, 14-14, 14-15, 15-15, 16-15, 16-16, 16-18, 19-18, 19-19, 20-19, 20-20, 21-20, 21-21, 26-21, 26-23, 27-23, 27-27 eta 30-27\nBederatzigarren finala zuen Urrizak, bederatzigarrena segidan. Endikak, ordea, lehena zuen. Partida handia egin du txapeldunordeak, bikain hasi eta gai izan da azken unerarte Urrizari beldurra barruraino sartzeko ere. Baina azkeneko ahalegin horrek hustuta utzi du, eta Urrizak ez du barkatu. Urrizak berriz, zazpigarren txapela du buruz burukoan, zazpigarrena azken bederatzi urteetan. Oso urruti du oraindik Koteto Ezkurraren marka —11 txapel ditu irabaziak banakakoan—, baina itzela da egiten ari dena.\nIrailaren 26ko partiden emaitzak:\nEtxarri-Labaka 30 / Urrutia II.a-Zubiri 16\nUrriza 30 / Endika 27\nJuanenea-Barrenetxea IV.a 40 / Goikoetxea V.a-Ansa II.a-Larrañaga 34


Arabar mendiri intzeko irteera | Retinosis Retina Begisare\n/Arabar mendiri intzeko irteera\nEscapadas, Retinosis Gipuzkoa, Azken berriak\nArabar mendiri intzeko irteera\nJoan zen larunbatean, Maiatzak 21, Begisareko 22 lagunek osaturiko taldeak Arabar Mendikatea ezagutzea izan genuen helburu. Eguraldia ere lagun izan genuen udaberriko egun zoragarri batekin.\nEguerdi aldera Lagranera iritsi ondoren, bi orduko ibilbideari ekin genion zuhaitz artean GR-38 ko ardo eta arrain bidean zehar. Behin gosea gurekin genuela, herri berdineko jatetxe batetara joan ginen indarrak berritzera. Bertako jakiez osaturiko bazkari osasuntsua eta gero, GR-38 ko Interpretazio Gunera gerturatu ginen ikusentzunezko bat medio, aintzinean Cantabricoko portuak Arabar Errioxarekin lotzen zituen ardo eta arrainaren ibilbideari buruzko informazioa jasoaz.\nSegidan, autobusera igo eta Peñacerrada herrira joan ginen. Han genuen zain harresiak, eliza eta herriko historiaren berri emango zigun gidaria. Bukatzeko, herri honetan bertan martxan dirauen errota bat ikusi genuen, baita oroigarri modura, bertako irinarekin egindako ogi eta pasta goxo askoak erosi ere.\nEgun bete-betea lagunarte ezinhobean!!!!


Juan Luis Cebrian: "Erabakitze eskubidea ez da existitzen" • ZUZEU\nHalaxe esan du Juan Luis Cebrian, Prisako buruzagiak, El Mundo egunkariari eskaini elkarrizketan: “Kataluniak ez du Espainiatik banatzeko botere politikoa”. Kazetariak, orduan, botere politikoaz ari denean bozkez ari ote den galdegin dio, eta honakoa erantzun du ahoan bizarrik gabe: “Boterea gauza batzuren baturatik sortzen da: bozkak, jendarte kontzientzia, dirua, armak.” Botere politikoa ez baita bozka kontua, ez horixe. Galdetu bestela Francori edo Tejerori. Hona hemen Juan Luis Cebrianek botatako perlen laburpentxo bat.\nPrisako buruzagiak dio, erreferenduma egitekotan,\nEspainiako Gobernuak hartu behar lukeela, Guardia Zibila medio, Kataluniako Generalitatearen agintea\nFrankistek hautatu zuten Cebrian El País egunkariko arduradun gisa eta Manuel Fraga izan zen prozesua bizkortu zuena. Halaxe daitor elkarrizketan: “Frankismo irekiarentzako eta oposizioarentzako onargarria zen kazetari bat behar zuten (…) Sindikatuetako liderrekin harreman ona nuen eta, era berean, nire aita erregimeneko pertsona bat zen”, azaltzen du.\nKataluniako gaiaz, iritzi argia du Prisako kapoak, “erabakitze eskubidea ez da existitzen”. Cebrianen aburuz, arazoa da, politikariak “ez direla ausartzen” argi eta garbi esatera. “Ez dira gai esateko: ‘zeuek ez duzue halako eskubiderik’. Eta hemen inork hitz egiten ez duen gai bat agertzen da: botere politikoarena”, azaltzen du zuzendariak. Botere politikoaz ari denean, ordea, ez da bozkez edo sistema demokratikoaz ari. “Gauza askoren batura da botere politikoa: bozkak, jendarte kontzientzia, dirua, armak”.\n“Orduan debatea ez zen izango independentzia\nnoiz lortuko duten, autonomia noiz berreskuratuko duten baizik”\n“Iñaki Urdangarin kartzelara sartu badute, zergatik ez Artur Mas?”\nJuan Luis Cebrianen arabera Espainiako Gobernuak ez du gaia behar bezala kudeatu, arazoa Konstituzio Auzitegiari pasa baitio behin eta berriz. “Legea betetzen ez duenaren gainean jausi behar da legearen pisu dena”. Erreferenduma debekatu egin behar da Cebrianen iritziz, eta debekua arbuiatzen badute Kataluniako Generalitatea eta Parlamentuko Presidentea bertan behera utzi. “Akituta. Zuk hartu behar duzu boterea”, dio kazetari jainkotuak, “eta orduan debatea ez zen izango independentzia noiz lortuko duten, autonomia noiz berreskuratuko duten baizik”. Cebrianek oso argi du: “Askok diote ‘Mas kartzelara? Ezinezkoa’, baina ez al da ba erregearen suhia kartzelara joango? Kartzelara kartzela zigorra merezi duen delitugile oro joango da”, dio.\nElkarrizketa osoa irakurri nahi baduzu, hemen uzten dizugu esteka.\nartur mas, El Mundo, erabakitze eskubidea, gure esku dago, Juan Luis cebrian, Katalunia\n3 pentsamendu “Juan Luis Cebrian: “Erabakitze eskubidea ez da existitzen””-ri buruz\nfreud 2017-02-20 17:30\nExistitzen gara eta existitzen garelako izan behar dugu independente. Inork ezin du horretaz galdegin.\ntxarles 2017-02-20 22:55\nBenetan sinistu duzue botere politikoa bozketen bitartez sortzen dela??\nBenetan sinistu duzue demokratikoki garela Espainiaren/Frantziaren menpeko?\nBenetan uste al duzue eskubideak, legeak, hauteskundeak, parlamentuak eta gobernuak biolentziarik gabe sortu, defendatu eta mantendu daitezkeela?\nBiolentziaren gainean ez bada eraikitzen politika, nola ulertu Mao, Agirre, de Gaulle, Konstituzioak, independentzia prozesuak, kolonialismoa, inperialismoa,… estatua.\nEz da posible; nork hartu behar du kontutan, politikaren inguruan oinarrizkoena ere ulertzen ez duen herria?\nEz gara serioak.\nGezurra maite dugu.\nAmonamantangorri 2017-02-21 11:18\nCebrianek dioena zuzena iruditzen zait. Boterean dago giltza.